Argument nužnog bića
<s>Dokaz istinitog ili argument nužnog bića je formalni argument za postojanje Boga koji je uveo islamski filozof Ibn Sina (980–1037).</s><s>Ovaj argument dokazuje da postoji nužno i neuslovljeno biće, jer kada ne bi bilo nužnog i neuslovljenog, ne bi bilo ni slučajnih i uslovljenih bića.</s>

<s>Argument polazi od činjenice da bića nastaju i nestaju, što pokazuje da mogu i postojati i ne postojati, da su kontingentna a ne nužna, jer kada bi bila nužna uvek bi postojala i ne bi nikada nastajala ni nestajala.</s>

<s>Razvoj</s>

<s>Ovaj dokaz za postojanje Boga je uveo srednjovekovni islamski filozof Ibn Sina, pod nazivom dokaz istinitog.</s><s>Po njemu, čitav skup kontingentnih stvari mora imati uzrok koji nije kontingentan, jer bi u suprotnom bio uključen u skup.</s><s>Ibn Sina je logički utvrdio da mora biti "nužno postojećeg" () bića koje ne može ne postojati.</s><s>On zaključuje da nužno postojeće biće mora imati tradicionalna svojstva Boga u islamu, uključujući jednost, jednostavnost, nematerijalnost, um, moć, velikodušnost i dobrotu.</s>

<s>Argument nužnog bića je srednjovekovni jevrejski filozof Majmonid preuzeo od Ibn Sine i razvio ga dalje.</s>

<s>Toma Akvinski uvodi ovaj dokaz u svoju filozofiju, i zaključuje da mora postojati nužno biće, koje je uzrok zašto nastaju kontingentna bića.</s><s>Po njemu, pojedine stvari nastaju i kasnije nestaju.</s><s>Dakle, u jednom trenutku nije postojala nijedna stvar.</s><s>No, nešto počinje postojati samo uzrokovano nečim što već postoji.</s><s>Dakle, mora postojati biće čije je postojanje nužno.</s><s>Takvo biće on naziva Bogom.</s><s>Akvinski zaključuje da "ako ne bi postojalo nijedno nužno biće, onda ne bi postojalo ništa".</s>

<s>Duns Scotus smatra da mi ne možemo dokazati da kontingentno biće postoji ako postoji nužno biće, ali možemo dokazati obrnuto - ako postoji konačno biće, postoji i beskonačno biće.</s><s>Dakle, mi ne možemo da izvedemo postojanje manje savršenog bića iz savršenijeg, mada možemo izvesti obratno.</s><s>Prema Skotu, da kontintentna bića zbilja postoje saznaje se samo iskustvom.</s><s>Čak iako dopustimo mogućnost beskonačnog niza sukcesivnih uzroka, čitav lanac zahteva objašnjenje izvan samog lanca.</s><s>Beskonačan niz kontingentnih bića ne može objasniti vlastiti egzistenciju - nužno je postulirati jedan transcedentan uzrok.</s>

<s>Literatura 
 Frederik Koplston, Srednjovekovna filozofija, Beograd, 1989.</s>

<s>Izvori</s>

<s>Vidi još 
 Postojanje Boga</s>

<s>Argumenti za postojanje Boga</s>

